28. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 233 της 29/31 Δεκ. 1965 (ΦΕΚ Α΄  246) Περί εγκρίσεως διορισμού ιατρικού, νοσηλευτικού και βοηθητικού προσωπικού Κρατικών Νοσοκομείων κλπ. Λαβόν υπ΄ όψιν: 1)Την υπ΄ αριθ. 195/11-11-65 απόφασιν αυτού, περί αναστολής προσωρινώς και μέχρι καταθέσεως του προϋπολογισμού του οικον. έτους 1966 των προσλήψεων πολιτικού προσωπικού παρά ταις Δημοσίαις Υπηρεσίαις κλπ. και 2)Την υπ΄ αριθ. 284682/1004/10.12.65 πρότασιν του Υπουργείου Οικονομικών (Γ.Λ.Κ.), ως και την διαβιβασθείσαν δια ταύτης υπό στοιχ. Ειγ./10412 δις/24.11.65 ομοίαν τοιαύτην του Υπουργείου Υγιεινής, αποφασίζει: 1.Εγκρίνει, κατ΄ εξαίρεσιν της υπ΄ αριθ. 195/11.11.65 αποφάσεως αυτού, τον διορισμόν ιατρικού, νοσηλευτικού και βοηθητικού προσωπικού εν γένει των Κρατικών Νοσοκομείων, Σανατορίων, Θεραπευτηρίων και λοιπών Νοσηλευτικών Ιδρυμάτων. 2.Εξουσιοδοτεί τους κ.κ. Υπουργούς Υγιεινής και Οικονομικών, ίνα υπό την προϋπόθεσιν της υπάρξεως σχετικής προβλέψεως πιστώσεως εις τον οικείον προϋπολογισμόν, εγκρίνωσι τας προσλήψεις ως ανωτέρω προσωπικού εις αντικατάστασιν αποχωρησάντων από 1 Σεπτ. 1965, ως και των εφεξής αποχωρούντων. 